stanford-oval/wikipedia huggingface dataset:
Lounais-Häme
Aiheesta muualla

Lounais-Hämeen Luonnonsuojeluyhdistyksen sivut
Digitoidut Lounais-Hämeen Luonto -lehdet (Arkistoitu – Internet Archive)
Lounais-Hämeen Luonnonsuojeluyhdistys Häme-wikissä (Arkistoitu – Internet Archive)
Lounais-Hämeen Kotiseutu- ja Museoyhdistys Häme-wikissä (Arkistoitu – Internet Archive)
Lounais-Hämeen Kotiseutu- ja Museoyhdistyksen vuosikirja Häme-Wikissä (Arkistoitu – Internet Archive)
Lounais-Häme
Ernst Albrecht Joseph Sederholm

Ernst Albrecht Joseph Sederholm (22. heinäkuuta 1821 tai 4. heinäkuuta 1822 Moskova – 4. tammikuuta 1878 Tbilisi) oli Venäjän keisarillisessa armeijassa palvellut suomalainen kenraalimajuri.
Perhe

Sederholmin vanhemmat olivat pastori, filosofian tohtori Karl Sederholm ja Henriette Johanna Christine Fürstenau. Hän avioitui Aleksandra Mihailovna Pogodinovan kanssa vuonna 1858, joka oli historioitsija Mihail Pogodinin tytär.
Ura

Sederholm valmistui upseeriksi 1840, jolloin hänet määrättiin palvelukseen Tanginskin jalkaväkirykmenttiin Kaukasukselle. Vuoteen 1857 mennessä hän oli ylennyt everstiluutnantiksi, seuraavana vuonna hänet määrättiin Tbilisin kaupungin paikallismajuriksi. Vuonna 1860 Sederholm ylennettiin everstiksi ja määrättiin 30. Kaukasuksen linjapataljoonan komentajaksi, vuonna 1863 hänet siirrettiin 157. Imeretian jalkaväkirykmentin komentajaksi Kutaisin kuvernementtiin.  Sederholm siirrettiin 1872 palvelukseen 40. jalkaväkidivisioonaan. Seuraavana vuonna hänet ylennettiin kenraalimajuriksi ja määrättiin samalla 40. jalkaväkidivisioonan 2. prikaatin komentajaksi. Vuosina 1874–1877 hän toimi Kaukasian krenatööridivisioonan 2. prikaatin komentajana. Turkin sodan puhjettua 1877 Sederholm määrättiin Kaukasian alueella toimineen sotilassairaanhoidosta vastaavan tarkastajan käyttöön. Vuoden lopulla hänestä tuli Tbilisin sotasairaalan päällikkö, mitä tehtävää hoitaessaan hän kuoli jo tammikuun alussa 1878.
Roope Tonteri

| Roope Tonteri> Henkilötiedot |
| --- | --- |
Syntynyt: 18. maaliskuuta 1992 (ikä 32) Valkeala, Suomi
Uran tiedot
Laji:  lumilautailu 
Maailmancup
Kaudet:  2008–2019
Voitot:  1
Palkintokorokkeella:  3
 Tietolaatikko päivitetty 6.10.2020 
Aiheesta muualla
roopetonteri.com
| Mitalit> Maa:  Suomi.Miesten lumilautailu.MM-kilpailut  | Mitalit> Maa:  Suomi.Miesten lumilautailu.MM-kilpailut  | Mitalit> Maa:  Suomi.Miesten lumilautailu.MM-kilpailut  | Maa:  Suomi> Miesten lumilautailu. |
| --- | --- | --- | --- |
|  Kultaa | Stoneham 2013 | slopestyle |  |
|  Kultaa | Stoneham 2013 | big air |  |
|  Kultaa | Kreischberg 2015 | big air |  |
|  Hopeaa | Kreischberg 2015 | slopestyle |  |
Roope Tonteri (s. 18. maaliskuuta 1992 Valkeala) on suomalainen uransa lopettanut lumilautailija, lajinsa moninkertainen maailmanmestari. Hänellä on yhteensä kolme maailmanmestaruutta joista kaksi on big airista ja yksi slopestylestä, lisäksi hänellä on yksi MM-hopea slopestylestä. Urheilutoimittajien valitsema vuoden suomalainen lumilautailija Tonteri on ollut vuosina 2013 ja 2015.
Arvokilpailut

Vuoden 2011 MM-kilpailuissa Espanjassa hän sijoittui big airissa yhdeksänneksi. Hän voitti vuonna 2013 kultaa sekä slopestylessa että big airissa lumilautailun MM-kilpailuissa Kanadassa. Hän osallistui helmikuussa 2014 Sotšin talviolympialaisiin ja sijoittui slopestylen finaalissa 11:nneksi. Vuonna 2015 Tonteri voitti slopestylen MM-hopeaa ja big airin MM-kultaa lumilautailun maailmanmestaruuskilpailuissa Itävallassa. Vuoden 2017 MM-kilpailuissa Sierra Nevadassa Tonteri sijoittui neljänneksi big airissa.
Maailmancup

Maailmancupissa Tonteri on voittanut yhden kilpailun ja ollut kahdesti toinen.
Maailmancup > Maailmancupin palkintosijat

| 0 | 1 | 2 | 3 | 4 |
| --- | --- | --- | --- | --- |

| Päivä | Kilpailupaikka | Maa | Laji | Sijoitus |
| 9. helmikuuta 2008 | Moskova |  Venäjä | Big Air | 2. |
| 11. tammikuuta 2013 | Copper Mountain |  Yhdysvallat | Slopestyle | 2. |
| 3. joulukuuta 2016 | Mönchengladbach |  Saksa | Big Air | 1. |
Muut kilpailut

Uran ensimmäisen TTR-voittonsa Tonteri saavutti slopestylessa tammikuussa 2011 Burton European Openissa Sveitsissä. Vuonna 2012 hän oli saman kilpailun toinen.
Yksityiselämä

Tonteri opiskeli Vuokatissa ja valmistui Kainuun ammattiopistosta matkailupalvelujen tuottajaksi keväällä 2013. Hän harrastaa myös rullalautailua.
Aiheesta muualla

Roope Tonteri Kansainvälinen hiihtoliitto (FIS). (englanniksi)
Roope Tonteri World Snowboard Tourin sivuilla (Arkistoitu – Internet Archive)
City.fi
Roope Hintz

| Roope Hintz |
| --- | --- |

Henkilötiedot
Syntynyt: 17. marraskuuta 1996 (ikä 28) Nokia, Suomi
Kansalaisuus:   Suomi
Jääkiekkoilija
Lempinimi:  Hine
Pelipaikka:  keskushyökkääjä
Maila:  vasen
Pituus:  191 cm
Paino:  100 kg
Seura
Seura:  Dallas Stars
Sarja:  NHL
Pelinumero:  24
Pelaajaura
Pääsarjaura:  2013–
Aik. seurat:  Ilves (SML) HIFK (SML)
NHL-varaus:  49. varaus, 2015 Dallas Stars
KHL-varaus:  72. varaus, 2015 Lokomotiv Jaroslavl
Roope Hintz (s. 17. marraskuuta 1996 Nokia) on suomalainen jääkiekkoilija, joka pelaa NHL-joukkue Dallas Starsissa. Hintz on pelipaikaltaan keskushyökkääjä, mutta hän osaa pelata myös laidassa.
Pelityyli

The Sports Forecaster -sivuston mukaan Hintz on älykäs ja luova hyökkääjä, joka pystyy sekä tekemään maaleja että järjestämään maalintekopaikkoja ketjukavereilleen. Hän on myös riittävän kookas ja vahva pelatakseen NHL:ssä. Sivuston mukaan Hintzillä on kuitenkin kehitettävää tasaisuudessa, jotta hän yltäisi parhaimpaansa NHL:ssä. Hintzin tulisi kehittää myös kokonaisvaltaista pelaamistaan, fysiikkaansa ja syöttötaitojaan.
Ura > Seuraura > Juniorivuodet ja SM-liigauran alku Ilveksessä

Hintz aloitti jääkiekkoilun kolmevuotiaana Nokian Pyryn luistelukoulussa ja siirtyi parin siellä pelatun kauden jälkeen Tampereen Ilvekseen. Kaudeksi 2012–2013 hän siirtyi Pohjois-Amerikkaan ja EmJHL-juniorisarjan Tampa Bay Juniors -joukkueeseen. Sittemmin Hintz siirtyi agentin kautta try-out-sopimuksella korkeatasoisemman junioriliigan NAHL:n Bismarck Bobcatsiin, josta hän sai pelipaikan, mutta palasi vain kahden siellä pelatun ottelun jälkeen loppukaudeksi Ilveksen B-nuoriin.
Toukokuussa 2013 Hintz teki kaksivuotisen SM-liigasopimuksen Ilveksen kanssa. Hän onnistui harjoituskaudella 2013–2014 Pitsiturnauksessa ratkaisemaan joukkueelle voittomaalikilpailun sekä Porin Ässiä että Rauman Lukkoa vastaan. Runkosarjansa Hintz aloitti kuitenkin Ilveksen A-nuorissa. Hänet valittiin A-nuorten SM-liigan lokakuun 2013 kuukauden pelaajaksi. Hintz pelasi ensi kertaa Ilveksen SM-liigajoukkueessa 15. marraskuuta 2013 paikallisvastustaja Tapparaa vastaan. Hän oli ensimmäisessä ottelussaan vain kahta päivää vaille 17 vuotta, ja hänet merkittiin Ilveksen ykkösketjuun Sami Sandellin ja Daniel Corson keskelle. Kaikkiaan Hintz pelasi kauden aikana seitsemän SM-liigaottelua jääden ilman tehopisteitä. Hän pelasi suurimman osan kaudestaan Ilveksen A-nuorissa ja vahvisti myös joukkueen B-nuoria kevään 2014 pudotuspeleissä.
Kaudella 2014–2015 Hintz otti paikkansa Ilveksen liigajoukkueen vakiokokoonpanosta ja avasi pistetilinsä SM-liigassa. Hän teki liigauransa avausmaalin 10. lokakuuta 2014 vieraissa Vaasan Sportia vastaan. Hintz syötti myös Ilveksen 2–4-voittoon päättyneen ottelun ratkaisumaaliksi jääneen Aleksi Mustosen osuman. Hänet palkittiin ottelun Ilta-Sanomien kolmen tähden tähtipelaajana ja Miika Kosunen valitsi Hintzin legendojen tähtien ykköstähdeksi. Yhteensä Hintz teki tulokaskautensa aikana 42 runkosarja- ja kahdessa pudotuspeliottelussa tehot 5+12=17.
Ura > Seuraura > NHL-varaus ja siirtyminen HIFK:hon

Dallas Stars varasi Hintzin toisella kierroksella 49. pelaajana NHL:n varaustilaisuudessa vuonna 2015. Samana kesänä myös Lokomotiv Jaroslavl varasi hänet 72. pelaajana KHL:n varaustilaisuudessa. Hintz siirtyi kaudeksi 2015–2016 kaksivuotisella sopimuksella Helsingin IFK:hon. Hän pystyi aloittamaan kautensa kuitenkin vasta lokakuun 2015 lopulla hänen kärsittyään useita kuukausia selkävaivoista. Hintzin onnistui vähäisestä ottelumäärästään huolimatta rikkoa oma SM-liigan yhden kauden piste-ennätyksensä hänen tehtyään 33 runkosarjaottelussa tehot 8+12=20. Kyseinen ennätys rikkoutui hänen kauden 32. ottelussaan runkosarjan toiseksi viimeisellä kierroksella 8. maaliskuuta 2016 Porin Ässiä vastaan, kun hän teki liigauransa ensimmäisen kypärätempun. Hintz ja HIFK voittivat kauden päätteeksi SM-hopeaa.
Kaudella 2016–2017 Hintz jakoi tehoilla 19+11=30 HIFK:n sisäisen maalipörssin voiton Juhamatti Aaltosen kanssa ja sijoittui sisäisessä pistepörssissä toiseksi Aaltosen jälkeen. Kaksikko jakoi SM-liigan maalipörssin yhdeksännen sijan Tapparan Teemu Nurmen kanssa. Hintz voitti koko pudotuspelien piste- ja syöttöpörssin tehoilla 3+11=14.
Ura > Seuraura > NHL-sopimus Dallas Starsiin

Toukokuussa 2017 Hintz teki kolmivuotisen tulokassopimuksen Dallas Starsin kanssa. Hän pelasi kauden 2017–2018 kokonaan AHL-joukkue Texas Starsissa, jossa tulokaskausi toi 70 runkosarjaottelussa tehot 20+15=35 ja 22 pudotuspeliottelussa tehot 4+8=12. Hintz oli runkosarjassa joukkueen toiseksi paras maalintekijä Curtis McKenzien jälkeen. Hintz ratkaisi Starsille Calder Cup -loppuottelupaikan, kun hän teki konferenssifinaalin kuudennessa ottelussa 28. toukokuuta 2018 Rockford IceHogsia vastaan joukkueen 2–1-voittomaalin ensimmäisessä jatkoerässä ajassa 79.51. Stars kohtasi Calder Cup -loppuotteluissa Toronto Marliesin, joka vei lopulta mestaruuden otteluvoitoin 4–3. Hintz sai kauden aikana myös kutsun Dallas Starsin NHL-joukkueeseen maaliskuussa 2018, mutta hänet lähetettiin jo seuraavana päivänä farmiin ennen kuin pääsi pelaamaan NHL:ssä.
Hintz sai syksyn harjoitusleirin päätteeksi paikan Dallas Starsin NHL-kauden 2018–2019 avauskokoonpanossa. Hän pelasi ensimmäisen NHL-ottelunsa runkosarjan avauskierroksella 5. lokakuuta 2018 Arizona Coyotesia vastaan. Hintz merkittiin joukkueensa neljännen ketjun keskushyökkääjäksi ja hänen laidoillaan pelasivat Jason Dickinson ja Brett Ritchie. Hintz sai ottelussa jääaikaa 9.59 minuuttia. Hän pelasi viisi NHL-ottelua ilman tehopisteitä, kunnes Dallas lähetti hänet farmijoukkue Texas Starsiin. Syntymäpäivänään 17. marraskuuta Hintz sai kutsun takaisin Starsin kokoonpanoon. Hän teki heti paluuottelussaan 18. marraskuuta 2018 vieraissa New York Islandersia vastaan NHL-uransa avausmaalin. Joulukuussa hänet pudotettiin uudestaan AHL:aan.
Marraskuussa 2020 Hintz teki Starsin kanssa kolmivuotisen ja yhteensä 9,45 miljoonan dollarin arvoisen jatkosopimuksen. Seuraavan vuoden marraskuussa hänestä tuli ensimmäinen Starsin pelaaja, joka teki kaksi alivoimamaalia kahdessa ottelussa. NHL-uransa ensimmäisen hattutemppunsa, eli kolme maalia yhdessä ottelussa, Hintz teki 30.11.2021 ottelussa Carolina Hurricanesia vastaan.
Marraskuussa 2022 Hintz teki Starsin kanssa kahdeksan vuoden mittaisen ja yhteensä 67,6 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 2016 | jääkiekko |  |
Hintz pelasi alle 20-vuotiaiden maailmanmestaruuskilpailuissa vuosina 2015 ja 2016, joista jälkimmäinen turnaus päättyi maailmanmestaruuteen. Hän toimi vuoden 2016 turnauksessa Suomen varakapteenina. Yhteensä Hintz on pelannut 31 nuorten ja 29 poikien maaottelua.
Suomen A-maajoukkueessa Hintz on pelannut kahdeksan ottelua tehopistein 1+1=2. Hän teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan. Hintz teki ottelussa myös ensimmäisen A-maajoukkuemaalinsa, joka jäi Suomen 4–2-voittoon päättyneen ottelun ratkaisumaaliksi. Hän putosi viimeisten joukossa Suomen maailmanmestaruuskilpailujen leiriryhmästä vuoden 2017 turnaukseen.
Muuta

Hintzin isoveli Miiko pelasi omalla urallaan 29 SM-liigaottelua Tampereen Ilveksessä.
BP (ajanlasku)

BP (lyhenne englannin sanoista Before Present, ’ennen nykyhetkeä’) on arkeologiassa ja muissa kaukaista menneisyyttä tutkivissa tieteissä käytetty ajanlasku. Lyhenteellä ilmoitetaan tutkimuskohteen radiohiiliajoituksella määritetty ikä. Radioaktiivisen 14C-isotoopin puoliintumisajan (5 730 vuotta) vuoksi radiohiiliajoituksella voidaan ajoittaa enintään noin 50 000 vuotta vanhoja esineitä. Laskennalliseksi nykyhetkeksi on määritelty vuosi 1950, joten käytännössä BP ilmoittaa esineen iän vuodesta 1950 taaksepäin laskettuna.
Lyhenne cal BP tarkoittaa ’kalibroituja vuosia ennen nykyhetkeä’ tai ’kalenterivuosia ennen nykyhetkeä’. Kalibrointia tarvitaan, koska hiilen määrä ilmakehässä vaihtelee. Vaihtelu voidaan puiden vuosirenkaista määritellä tarkasti noin 13 000 vuoden päähän. Sitä vanhemmissa BP-määrityksissä virhemarginaali on suuri. Kalibrointiin käytetään myös jäätiköiden ja sedimentin vuosittaisia kerrostumia, jotka ulottuvat kymmenien tuhansien vuosien päähän.
Aiheesta muualla

CalPal – Online Online Radiocarbon Calibration Calpal-online.de. Viitattu 28.6.2019 (englanniksi).
Mihail Pogodin

| Mihail Pogodin> Михаил Погодин |
| --- | --- |
 Vasili Perovin Mihail Pogodinista vuonna 1872.
Henkilötiedot
Syntynyt: 22. marraskuuta 1800 Moskova, Venäjän keisarikunta
Kuollut: 20. joulukuuta 1875 Moskova, Venäjän keisarikunta
Koulutus ja ura
Oppilaat:  Nikolay Trubetskoy (käännä suomeksi) ja Sergei Solovjov
Tutkimusalue:  historia, filologia
Mihail Pogodin (ven. Михаил Погодин, 22. marraskuuta 1800 Moskova, Venäjän keisarikunta – 20. joulukuuta 1875 Moskova, Venäjän keisarikunta) oli venäläinen historioitsija, filologi ja journalisti. Vuosina 1835–1844 hän toimi Venäjän historian professorina Moskovan yliopistossa. Pogodin oli Venäjän tiedeakatemian kirjeenvaihtajajäsen vuodesta 1841.
Pogodin valmistui Moskovan yliopistosta 1823 ja opetti siellä 1826–1844. Hän kannatti normanniteoriaa ja vastusti Mihail Katšenovskin teoriaa Kiovan Rusin hazara-alkuperästä. Pogodin julkaisi nationalistisia aikakauskirjoja Moskovski vestnik (1827–1830) ja kirjallisuuslehteä Moskvitjanin (ven. Москвитянин, 1841–1856). Nikolai I:n valtakaudella hän kehitti ja puolusti vanhoillista teoriaa virallisesta nationalismista. Pogodin oli tsaristisen panslavismin ideologi ja Galitsian russofiilien (kuten Denys Zubrytskyin) henkinen mentori. Hän kävi Lvivissä 1835 ja 1842, ja sen jälkeen sinne perustettiin ”Pogodinin kolonia”. Hän työskenteli vuodesta 1844 opetusministeriössä.
Pogodin teki uraauurtavaa tutkimusta Nestorin kronikasta. Hän kirjoitti kirjoja Nestorista ja Nestorin kronikan alkuperästä (väitöskirja 1839), Venäjän historian normannikaudesta (1859) sekä mongoleja edeltävän Kiovan Rusin historiasta, josta hän teki myös tutkimuksia, muistiinpanoja ja luentoja (1846–1857).
Hänen tytär Aleksandra Mihailovna Pogodinova avioitui suomalaisen kenraalimajurin Ernst Albrecht Joseph Sederholmin kanssa.
Näkemys

Pogodin esitti Kiovan Rusin kielestä kolmessa artikkelissaan 1856–1857 teorian, että ennen mongolien hyökkäystä Dneprin jokilaaksossa asui venäläisiä, eikä ukrainalaisia (Ala-Karpatiasta muuttaneita) asunut tyhjentyneillä alueilla ennen 1500-lukua. Teorian mukaan kasakat olivat erillinen slaavilais-turkkilainen heimo. Hänen näkemyksensä, joita myöhemmin puolusti kielitieteilijä Aleksei Sobolevski, herättivät tieteellisen kiistan. Huomattavat historioitsijat (Myh’ailo Maksymovytš, Volodymyr Antonovytš, Mihail Vladimirski-Budanov, Mykola Daškevytš, Myh’ailo Hruševskyi) ja kielitieteilijät (Oleksandr Kotljarevskyi, Pavlo Žytetskyi, Vatroslav Jagić, Ahatanhel Krymskyi) osoittivat Pogodinin teorian perusteettomaksi ja epätieteelliseksi.
Aiheesta muualla

Kuvia tai muita tiedostoja aiheesta Mihail Pogodin Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Latvia  Tšekki  Australia  Alankomaat  Puola  Venäjä  Vatikaani 
Henkilöt:  Deutsche Biographie  DDB  Trove 
Muut:  SNAC  IdRef
Outapi

| Outapi Ombalantu |
| --- | --- |
 Outapin pääkatu
 vaakuna
 Outapi
 Koordinaatit: 17°30′S, 14°59′E 
Valtio:   Namibia
Alue:  Omusati
Väkiluku (2023):  13 664
Aikavyöhyke:  UTC+1
Infobox OKVirheellinen NIMI-arvo: 
Outapi, myös Outapi wa Nakafingo na Temba, tai Uutapi tai Ombalantu, on kaupunki Namibian pohjoisosassa lähellä Angolan rajaa 90 kilometriä luoteeseen Oshakatista. Se on Omusatin alueen pääkaupunki samoin kuin Outapin vaalipiirin keskus. Alueen kieli on oshimbalanhu [oʃimbaˈlan̥u], eräs oshiwambon kielen murteista. Vuoden 2023 väestönlaskennan mukaan kaupungissa oli 13 664 asukasta.
Kaupungin alueella on sen aikaisempi keskus Nakayale, joka on alkuaan suomalainen lähetysasema ja nykyään alueen seurakunnan ja Namibian evankelisluterilainen kirkon Läntisen hiippakunnan keskus. Edelleen kaupungin alueella sijaitsee Anamulengen roomalaiskatolinen keskus.
Kaupunki saa normaalisti 440 mm sadetta, mutta sadekaudella 2010–2011 saatiin 723 mm.
Talous ja infrastruktuuri

Vuonna 2001 Outapi oli Namibian pienin kaupunki. Siellä asui tuolloin hieman yli 2 600 henkeä. Se kuitenkin kasvaa nopeasti. Kaupungissa on joukko hiljattain rakennettuja valtion rakennuksia sekä suuri määrä kauppoja. Kaupungissa on useita kouluja, yleinen kokoustalo, sairaala ja poliisiasema. Kaupungissa on kaksi toria, toinen Ombalantun apinanleipäpuun lähellä ja toinen Onhimbussa. Turisteja varten on olemassa lodge-tyyppinen majoituslaitos.
Kulttuuri ja turismi

Entisen Etelä-Afrikan sotilastukikohdan alueella on kuuluisa Omukwa eli Ombalantun apinanleipäpuu, jonka laji on Adansonia digitata. Sen onttoa runkoa on käytetty toimistona, kappelina, kahvilana ja nykyisin käsityökauppana.
Kaupungissa järjestetään vuosittain Olufuko-festivaali, joka järjestettiin ensimmäisen kerran vuonna 2012. Festivaalilla on sekä kaupallisia näyttelyitä että kulttuuriohjelmaa, jonka keskeisenä numerona on tyttöjen initiaatioseremoniat. Namibian ensimmäinen presidentti Sam Nujoma on Olufuko-festivaalin suojelija.
Politiikka

Outapia hallinnoi kaupunginvaltuusto, jossa on seitsemän valtuutettua. Omusatin alue, johon Outapi kuuluu, on Namibian johtavan puolueen SWAPOn vahvaa tukialuetta. Vuoden 2015 vaaleissa mikään oppositiopuolue ei asettanut ehdokkaita, joten SWAPO voitti kaikki seitsemän valtuustopaikkaa ilman vaaleja.
SWAPO voitti myös vuoden 2020 vaalit saaden 721 ääntä ja viisi valtuustopaikkaa. Tulokset olivat seuraavat:
| Outapin paikallisvaalit 2015> Puolue | Outapin paikallisvaalit 2015> Äänimäärä | Outapin paikallisvaalit 2015> Ääniosuus | Outapin paikallisvaalit 2015> Paikkoja | Outapin paikallisvaalit 2015>  |
| --- | --- | --- | --- | --- |
| SWAPO | 721 | 66,0% | 5 |  |
| Independent Patriots for Change | 357 | 32,7% | 2 |  |
| Popular Democratic Movement | 14 | 1,3% | 0 |  |
| Yhteensä | 1 092 | 100% | 7 |  |
Aiheesta muualla

Kuvia tai muita tiedostoja aiheesta Outapi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Outapi
Ombalantun apinanleipäpuu.
Käännös suomeksi
Teemahaastattelu

Teemahaastattelu on keskustelunomainen haastattelumenetelmä, jota käytetään yhtenä aineistonhankinnan tapana laadullisessa tutkimuksessa. Teemahaastattelua luonnehditaan myös puolistrukturoiduksi haastatteluksi, koska siinä on enemmän ennalta määriteltyä rakennetta kuin avoimessa haastattelussa, mutta väljempi rakenne kuin strukturoidussa eli lomakehaastattelussa. Englanniksi teemahaastattelusta käytetään termejä focused interview tai semi-structured interview.
Rubinin ja Rubinin (2005) mukaan "laadulliset haastattelumenetelmät" (approaches to depth qualitative interviewing) eroavat toisistaan siinä, kuinka laajoja haastateltavalle esityt kysymykset ovat. Samassakin haastattelussa voi kuitenkin esiintyä laajuudeltaan erilaisia kysymyksiä, esimerkiksi alussa avoimia ja myöhemmin puolistrukturoituja.
Kirjallisuutta

Hirsjärvi, Sirkka & Hurme, Helena: Teemahaastattelu.  Helsinki:  Gaudeamus, 1980.  ISBN 951-662-243-7  (suomeksi)
Hirsjärvi, Sirkka & Hurme, Helena: Tutkimushaastattelu: teemahaastattelun teoria ja käytäntö.  Helsinki:  Yliopistopaino, 2001.  ISBN 951-570-458- 8  (suomeksi)
Aiheesta muualla

Livesey, Chris: Sociological Research Skills: Focused (Semi-structured) Interviews www.sociology.org.uk (Sociology Central). (englanniksi)
Hopea

Hopea on siirtymäalkuaineisiin kuuluva metallimainen alkuaine. Hopean kemiallinen merkki on Ag (lat. argentum).  Puhdas hopea on valkoinen, kauniisti kiiltävä jalometalli, joka on kultaa kovempaa mutta kuparia pehmeämpää. Hopealla on metalleista paras sähkön- ja lämmönjohtokyky. Hopean CAS-numero on 7440-22-4.
Hopeaa käytetään valokuvauksessa, koruissa, kolikoissa, aterimissa, peileissä ja elektronisten laitteiden komponenteissa.
Olympialaisissa ja useissa muissa urheilukilpailuissa hopeamitali on toinen palkinto. Hopea on myös yksi yleisimmistä korumetalleista. Hopeaa saa käyttää EU:ssa  ilman enimmäismäärärajoituksia makeisten kuorrutuksissa, suklaan koristelussa ja likööreissä E174-nimisenä väriaineena.
Myrkyllisyys

Hopeaionit tappavat bakteereita ja vesistöön päässeet hopeaionit ovat hyvin myrkyllisiä esimerkiksi kaloille jo hyvin pieninä pitoisuuksina. Hopea on myrkyllistä myös nisäkkäille suurina annoksina. Akuutisti tappava annos (LD50) on rotilla 2 000 milligrammaa/painokilo vuorokaudessa. Hopeaa, hopeaioneja ja hopeananohiukkasia on pidetty aiemmin melko harmittomina ihmisille, mutta nanohiukkasten on sittemmin osoitettu tunkeutuvan nisäkkäiden soluihin ja vaurioittavan perimää.
Seokset

Hopeaa käytetään tavallisimmin seoksena, jossa on joko 83 % tai 92,5 % hopeaa, loput kuparia. Seosta, jossa hopeaa on 92,5 %, sanotaan sterling-hopeaksi. Kuparia käytetään, koska se ensinnäkin tekee metalliseoksesta kovemman ja toisekseen halvempana aineena laskee seoksen hintaa. Sterling-hopean ominaispaino on 10,3 kg/dm³.
Hopeaesineisiin lyödään virallinen leima, jossa hopeapitoisuus ilmaistaan promilleina, siis 830 tai 925. Lisäksi leimasta ilmenee valmistusvuosi ja valmistaja.
Valuprosessissa sulaan hopeaan liukenee ilmasta happea. Metallin jäähtyessä happi aiheuttaa rakenteessa huokoisuutta. Ilmiötä pyritään ehkäisemään sulan kaasusuojauksella ja seostamalla sulaan deoksidointiaineita. Tyypillisesti deoksidointiaineena käytetään fosforia.
Hopeayhdisteet

Hopea yhtyy helposti rikkiin ja rikkiyhdisteisiin. Mineraaleissakin hopea esiintyy tavallisimmin rikkiyhdisteinä, joita ovat argentiitti eli hopeahohde (Ag2S), proustiitti (Ag3AsS3) ja pyrargyriitti (Ag3SbS3).  Samasta syystä hopeaseoksista valmistetut esineet tummuvat melko pian jo ilmassa, jossa on aina vähäisiä määriä haihtuvia sulfideja.
Jotkin hopeayhdisteet kuten hopeabromidi ovat valon­arkoja eli ne hajoavat helposti valon vaikutuksesta. Tähän reaktioon sekä vapautuneen hopean tummumiseen rikkiyhdisteiden vaikutuksesta perustuu valokuvausfilmin tummuminen sitä valotettaessa.